Doložka pre posudzovanie vplyvov

1.	Odhad dopadov na verejné financie:

Materiál by mal mať pozitívny vplyv na verejné financie z dôvodu prispenia SZRB k znižovaniu nákladov na splácanie štátneho dlhu, a to prostredníctvom umiestňovania získaných primárnych zdrojov do štátnych cenných papierov v spolupráci s ARDAL. Tento pozitívny vplyv však nie možné exaktne vyčísliť, pretože nie možné presne odhadnúť objem primárnych zdrojov, aký SZRB získa od štátnych podnikateľských subjektov, akú presnú časť z takto získaných zdrojov bude umiestňovať do štátnych cenných papierov a v akom rozsahu sa tieto alokácie premietnu do zníženia nákladov na riadenie a umorovanie štátneho dlhu v jednotlivých rozpočtových rokoch. 

2.	Odhad dopadov na obyvateľov, hospodárenie podnikateľskej sféry a iných právnických osôb:

Materiál nemá vplyv na obyvateľov. Ukladanie voľných finančných prostriedkov štátnych podnikateľských subjektov v SZRB môže mať pozitívny vplyv na ich hospodárenie, ak im SZRB v závislosti od vývoja situácie na finančnom trhu bude môcť ponúknuť výhodnejšie úrokové a iné podmienky pri bežných a termínovaných vkladových produktoch. Materiál nemá vplyv na hospodárenie iných právnických osôb.  

3.	Odhad dopadov na životné prostredie:

Materiál nemá vplyv na životné prostredie. 

4.	Odhad dopadov na zamestnanosť:

Materiál nemá vplyv na zamestnanosť.

5.	Odhad dopadov na podnikateľské prostredie:

Nepredpokladá sa vplyv na podnikateľské prostredie.

6.	Odhad dopadov na informatizáciu spoločnosti:

Predkladaný materiál nemá vplyv na informatizáciu spoločnosti.